Avotu iela (Liepāja)
Šis raksts ir par ielu Liepājā. Par citām jēdziena Avotu iela nozīmēm skatīt nozīmju atdalīšanas lapu. Avotu iela ir iela Liepājā, kas atrodas Vecliepājas apkaimē. Avotu iela sākas krustojumā ar Lielo ielu un beidzas krustojumā ar Krišjāņa Valdemāra ielu. Ielas garums ir aptuveni 200 metru un to pilnībā sedz asfalts. Kustība ielā norisinās vienā virzienā, no Lielās ielas uz Krišjāņa Valdemāra ielas pusi. Ielas apbūve sastāv no pirmskara mūra ēkām. Avotu ielā 10 kādreiz atradās Liepājas loža "Enkurs".